**Komplex vizsga információk**

Időpontja: 2023. július 5., szerda, 10:00-tól

Helyszíne: 8360 Keszthely, Deák Ferenc utca 16., félemeleti szemináriumi termek

A 2023 májusában elfogadott új Képzési tervünk alapján a komplex vizsga szervezésében a témavezetők feladatát részletesen meghatároztuk az alábbiak szerint:

„A komplex vizsga előtti/képzés utolsó beszámolója a doktorandusz addigi teljes teljesítményét öleli fel. A kutatási és disszertációs szakaszba történő átlépés csak az eredményes komplex vizsgát követheti. A komplex vizsgabizottság tagjai (külső és belső) a vizsga előtt egyeztetnek a doktorandusszal az elsajátítandó (számonkérésre javasolt) témakörökről, mely alapján a hallgató felkészül a vizsgára. A külső tagra javaslatot, előzetes egyeztetés-tájékoztatást követően a témavezető tesz, melyet a bizottsági elnök és titkár személyével kiegészítve a DIT fogad el. A komplex vizsga értékelése két fokozatú: megfelelt/nem felelt meg. Az elutasított beszámolót a hallgató az intézmény által előre megadott vizsgaidőpontban megismételheti.Azon eredménytelen beszámoló esetén, ahol a teljesítmény hiányos és a pót-vizsganapig nem pótolható, a hallgató további sorsáról kérelem alapján a DIT dönt.”

„A témavezető komplex vizsga javasolt időpontja előtt legalább két hónappal javaslatot tesz a DIT-nek a komplex vizsgabizottság személyi összetételére, különösen a külső tagokra vonatkozóan, akikkel előzetesen konzultál a felkérésről, s a bizottságban betöltendő feladatairól. A külső tagok egyben kérdező tagok is, ezért a doktorandusz felkészüléséhez szükséges irodalom megadásában is közreműködnek. A kérdező tagokat a doktoranduszok témavezetőik bevonásával felkeresik a komplex vizsga előtt konzultációs céllal. A bizottsági tagok feladatai felkérésükben is felsorolásra kerülnek.

A vizsgázó a vizsga előtt legalább két héttel elektronikus formában benyújtja a DI titkárának kutatási tevékenységének egy oldalas összefoglalóját, addig elért eredményeinek rövid összefoglalását, valamint a publikálásra beküldött, illetve megjelent cikkeit. Ezeket a bizottság tagjai a vizsga előtt megkapják.

A komplex vizsga második részében a vizsgázó előadás formájában ad számot szakirodalmi ismereteiről, beszámol kutatási eredményeiről, ismerteti a doktori képzés második szakaszára vonatkozó kutatási tervét, valamint a disszertáció elkészítésének és az eredmények publikálásának ütemezését. Előadásában kitér eredményeinek tudományos jelentőségére és innovációs tartalmára, illetve – amennyiben releváns – a kutatás technológiai motivációira, valamint az eredmények gyakorlati alkalmazhatóságára.

A komplex vizsga akkor sikeres, amennyiben a bizottság tagjainak többsége mindkét vizsgarészt sikeresnek ítéli meg. Sikertelen vizsga esetén a vizsgázó az adott vizsgaidőszakban további egy alkalommal megismételheti azt a vizsgarészt, amit nem teljesített. Ha a doktorandusz a komplex vizsgát nem teljesíti, a kötelezettség elmulasztásának, illetve sikertelenségének napján a hallgatói jogviszonya megszűnik. A komplex vizsga eredménye nem számít bele a doktori fokozat minősítésének kialakításába, de sikeres teljesítése a képzés második szakaszába történő belépésnek feltétele.”

*Kérem, a fentiek szerint előkészíteni a doktoranduszok és a bizottsági tagok részvételét.*

**Komplex vizsga menete**

A vizsga lebonyolításáért az elnök a felelős. A komplex vizsga két részének sorrendjében az anonim kérdőívezésben javasoltak szerint jobb lenne, ha előbb a kutatási előrehaladás bemutatása szerepelne, melyet a szóbeli beszámoló követhetne. A tételek állítása az elnök hatáskörébe tartozik a kérdező tagok bevonásával. A komplex vizsga tárgyait (főtárgy és melléktárgy) a képzési terv 3. számú táblázata tartalmazza (<https://doktori.uni-mate.hu/festetics-doktori-iskola/k%C3%A9pz%C3%A9si-terv>).

Elnök feladata: a vizsga levezetése, koordinálása

Titkár feladata: jegyzőkönyv vezetése, a jegyzőkönyvek aláíratása

Komplexvizsgára 8 fő jelentkezett a Neptun TR rendszerben. A DIT a komplexvizsga időpontját **2023. július 5. (szerda)** javasolja. A jelentkezett PhD hallgatók bizottságait a DIT és DHT **támogatta** az alábbiak szerint:

Tokár Alexandra

elnök Dr. Husvéth Ferenc

külső tag Dr. Márton Aliz

belső tag Dr. Pál László

titkár Dr. Such Nikoletta

Bognárné Gyöngyösi Anett

elnök Dr. Husvéth Ferenc

külső tag Dr. Specziár András

belső tag Dr. Pál László

titkár Dr. Such Nikoletta

Füleki-Veres Aliz

elnök Dr. Kismányoky Tamás

külső tag Dr. Hernádi Hilda

belső tag Dr. Decsi Éva Kincső

titkár Dr. Simon-Gáspár Brigitta

Pacsai Bálint

elnök Dr. Anda Angéla

külső tag Dr. Szeglet Péter

belső tag Dr. Csergő Anna Mária

titkár Dr. Simon Szabina

Búzás Előd

elnök Dr. Anda Angéla

külső tag Dr. Szeglet Péter

belső tag Dr. Biró Marianna

titkár Dr. Simon Szabina

Saidon Nadhirah Binti

elnök Dr. Kazinczi Gabriella

külső tag Dr. Grúz Adrienn

belső tag Dr. Marczali Zsolt

titkár Dr. Kormos Éva

Ofosu Rita

elnök Dr. Bódis Judit

külső tag Dr. Lukács Domonkos

belső tag Dr. Kondorosy Előd

titkár Dr. Pásztor György

Knolmajer Bence

elnök Dr. Taller János

külső tag Dr. Pinke Gyula

belső tag Dr. Takács András Péter

titkár Dr. Nagy Erzsébet